Legal Document

Category: 532

Text:
40. ΝΟΜΟΘΕΤ. ΔΙΑΤΑΓΜΑ υπ' αριθ. 223 της 7/7 Δεκ. 1974 (ΦΕΚ Α' 364) Περί ρυθμίσεως θεμάτων τινων αφορώντων εις τα αθλητικά σωματεία και τας ενώσεις τούτων και άλλων τινών διατάξεων. Άρθρ.1.-(Αντικαθίσταται, αφ' ης ίσχυσεν, η παρ. 2 του άρθρ. 1 Ν.Δ. 3/1974, τόμ. 2Β σελ. 452, 09). Άρθρ.2.-1.Δια Π.Δ/των εκδιδομένων προτάσει του Υπουργού παρά τω Πρωθυπουργώ ρυθμίζονται τα του τρόπου ασκήσεως της εποπτείας και ελέγχου επί της λειτουργίας και οικονομικής διαχειρίσεως των αθλητικών εν γένει Σωματείων και Ενώσεων. Δια των αυτών δ/των ρυθμίζονται τα της συμμετοχής των ως άνω Σωματείων ή Ενώσεων εις διεθνείς συναφείς οργανισμούς και εις διεθνείς αγώνας. 2.Από της ισχύος των κατά την προηγουμένην παράγραφον Π.Δ/των αι διατάξεις του Α.Ν.127/1967 (ανωτ. αριθ. 31) αι ρυθμίζουσαι θέματα ρυθμιζόμενα υπό των άνω δ/των καταργούνται. Άρθρ.3.-Μέχρι της υπό της Γενικής Συνελεύσεως των μελών της Φιλίππου Ενώσεως εκλογής της κατά το άρθρ. 8 παρ. 1 του Α.Ν. 399/1968 «περί τροποποιήσεως των διατάξεων του Α.Ν. 858/1937» «περί Φιλίππου Ενώσεως», Τριμελούς Ιπποδρομιακής Επιτροπής δύναται να ορίζεται, προσωρινή τοιαύτη δι' αποφάσεως του Γενικού Γραμματέως Νεότητος και Αθλητισμού, προτάσει του Διοικητικού Συμβουλίου της Ενώσεως. Άρθρ.4.-Η ισχύς του παρόντος άρχεται από δημοσιεύσεώς του δια της Εφημερίδος της Κυβερνήσεως.